Fransiya taraqqiyot agentligi ishtirokida “Yashil iqtisodiyotni rivojlantirish dasturi” va OPEK xalqaro hamkorlik jamg‘armasi ishtirokida “O‘zbekistonning o‘tish davridagi rivojlanish siyosatini jadallashtirish” loyihalarini amalga oshirish, shuningd

“2022-yil uchun O‘zbekiston Respublikasining Davlat budjeti to‘g‘risida”gi O‘zbekiston Respublikasi Qonuniga muvofiq 2022-yilda O‘zbekiston Respublikasi Davlat budjeti va davlat maqsadli jamg‘armalari taqchilligini qoplash hamda O‘zbekiston Respublikasida bozor iqtisodiyotiga o‘tish bo‘yicha so‘nggi yillarda olib borilayotgan islohotlarni amalga oshirishni jadallashtirish maqsadida Vazirlar Mahkamasi qaror qiladi:
 1. Quyidagilar:
 2022-yil 19-aprelda O‘zbekiston Respublikasi va Fransiya taraqqiyot agentligi (keyingi o‘rinlarda — FTA) o‘rtasida “Yashil iqtisodiyotni rivojlantirish dasturi” loyihasini amalga oshirish doirasida budjetni qo‘llab-quvvatlash uchun 6 yillik imtiyozli davr bilan 20 yil muddatda qaytarish sharti bilan 100,0 million yevro (1-transh) va 50,0 million yevro (2-transh) jami 150,0 million yevro miqdoridagi qarz bitimi imzolanganligi;
 2022-yil 19-aprelda O‘zbekiston Respublikasi va OPEK xalqaro hamkorlik jamg‘armasi (keyingi o‘rinlarda — OPEK jamg‘armasi) o‘rtasida “O‘zbekistonning o‘tish davridagi rivojlanish siyosatini jadallashtirish” loyihasini amalga oshirish doirasida budjetni qo‘llab-quvvatlash uchun 5 yillik imtiyozli davr bilan 20 yil muddatda qaytarish sharti bilan 100,0 million AQSh dollari miqdoridagi qarz bitimi imzolanganligi;
 FTA va OPEK jamg‘armasi tomonidan ajratilgan qarz O‘zbekiston Respublikasi respublika budjeti xarajatlarini moliyalashtirish uchun yo‘naltirilishi ma’lumot uchun qabul qilinsin.
 2. Belgilansinki:
 O‘zbekiston Respublikasi Moliya vazirligi mazkur qarorning 1-bandida ko‘rsatilgan loyihalarning amalga oshirilishini muvofiqlashtirish va monitoring olib borish, FTA hamda OPEK jamg‘armasi tomonidan ajratiladigan qarzdan maqsadli va samarali foydalanilishi yuzasidan mas’ul ijro etuvchi organ hisoblanadi;
 FTA va OPEK jamg‘armasi tomonidan ajratiladigan qarzlarni qaytarish, foiz, baholash va majburiyat uchun to‘lovlarni amalga oshirish bilan bog‘liq xarajatlar O‘zbekiston Respublikasi respublika budjeti mablag‘lari hisobidan amalga oshiriladi.
 3. Quyidagilar:
 Fransiya taraqqiyot agentligi ishtirokida “Yashil iqtisodiyotni rivojlantirish dasturi” loyihasini amalga oshirish doirasida Fransiya taraqqiyot agentligi tomonidan ajratiladigan qarzni qaytarish, foiz, baholash va majburiyat uchun to‘lovlarni amalga oshirishning prognoz jadvali 1-ilovaga muvofiq;
 OPEK xalqaro hamkorlik jamg‘armasi ishtirokida “O‘zbekistonning o‘tish davridagi rivojlanish siyosatini jadallashtirish” loyihasini amalga oshirish doirasida OPEK xalqaro hamkorlik jamg‘armasi tomonidan ajratiladigan qarzni qaytarish, foiz va majburiyat bo‘yicha to‘lovlarni amalga oshirishning prognoz jadvali 2-ilovaga muvofiq tasdiqlansin.
 4. O‘zbekiston Respublikasi Moliya vazirligi FTA va OPEK jamg‘armasi tomonidan jalb qilingan qarzlar uchun Markaziy bankda har bir qarz shartnomasi bo‘yicha alohida hisobvaraq ochilishini va jalb qilingan qarzlar Moliya vazirligi G‘aznachiligining chet el valyutasidagi yagona g‘azna hisobvarag‘iga ko‘chirilishini ta’minlasin.
 5. O‘zbekiston Respublikasi Adliya vazirligi O‘zbekiston Respublikasi bilan FTA va OPEK jamg‘armasi o‘rtasida imzolangan qarz bitimlari bo‘yicha belgilangan tartibda yuridik xulosalar bersin.
 6. Quyidagilar:
 Vazirlar Mahkamasining 1999-yil 17-iyundagi 305-son qaroriga muvofiq “Janubiy (Mirzacho‘l) kanalni zamonaviylashtirish — II bosqich” loyihasini amalga oshirish doirasida Fransiya Hukumati nomidan va uning topshirig‘i bo‘yicha ish ko‘ruvchi Nateksis (Natexis) banki tomonidan 2,3 million yevro;
 Vazirlar Mahkamasining 2003-yil 14-avgustdagi 353-son qaroriga muvofiq kasb-hunar ta’limini rivojlantirish sohasidagi loyihalarni amalga oshirish doirasida Polsha Hukumati tomonidan 15,0 million AQSh dollari;
 Vazirlar Mahkamasining 2003-yil 11-avgustdagi 348-son qaroriga muvofiq “Kichik va mikro moliyalashtirishni rivojlantirish” loyihasini amalga oshirish doirasida Osiyo taraqqiyot banki tomonidan 20,0 million AQSh dollari;
 Vazirlar Mahkamasining 2009-yil 20-martdagi 79-son qaroriga muvofiq “Surxondaryo viloyatining suv ta’minoti va sanitariyasi” loyihasini amalga oshirish doirasida Osiyo taraqqiyot banki tomonidan 19,4 million MQOH;
 Vazirlar Mahkamasining 2009-yil 9-sentabrdagi 258-son qaroriga muvofiq “Maktab ta’limini rivojlantirish. 2-bosqich” loyihasini amalga oshirish doirasida Xalqaro taraqqiyot uyushmasi tomonidan 18,9 million MQOH;
 Vazirlar Mahkamasining 2010-yil 14-iyuldagi 152-son qaroriga muvofiq “Kichik va mikromoliyalashtirishni rivojlantirish. 2-faza” loyihasini amalga oshirish doirasida Osiyo taraqqiyot banki tomonidan 50,0 million AQSh dollari;
 O‘zbekiston Respublikasi Prezidentining 2015-yil 7-yanvardagi PQ-2282-son qaroriga muvofiq “Qishloq joylarda uy-joy qurilishini rivojlantirish” loyihasini amalga oshirish doirasida Osiyo taraqqiyot banki tomonidan 100,0 million AQSh dollari miqdorida qarzlar ajratilganligi hamda ularga xizmat ko‘rsatish muddatlari yakunlanmaganligi ma’lumot uchun qabul qilinsin. 
 7. Mazkur qarorning 6-bandida ko‘rsatilgan davlat tashqi qarzlariga o‘z vaqtida xizmat ko‘rsatilishini ta’minlash maqsadida Davlat tashqi qarzi hisobidan amalga oshirilgan loyihalar bo‘yicha davlat tashqi qarzlariga xizmat ko‘rsatish va to‘lovlarni amalga oshirishning yig‘ma jadvali 3-ilovaga muvofiq tasdiqlansin. 
 8. O‘zbekiston Respublikasi Moliya vazirligi manfaatdor vazirliklar va idoralar bilan birgalikda mazkur qarorga 3-ilovada ko‘rsatilgan loyihalar doirasida imzolangan qayta kreditlash to‘g‘risidagi bitimlarga tegishli o‘zgartirishlar kiritilishini ta’minlasin.
 9. Mazkur qarorning bajarilishini nazorat qilish O‘zbekiston Respublikasi Bosh vazirining moliya-iqtisodiyot va kambag‘allikni qisqartirish masalalari bo‘yicha o‘rinbosari — iqtisodiy taraqqiyot va kambag‘allikni qisqartirish vaziri J.A. Qo‘chqorov va O‘zbekiston Respublikasi moliya vaziri T.A. Ishmetov zimmasiga yuklansin.